Bukayo Ayoyinka TM Saka (An haife shi ranar 5 ga watan Satumban 2001) ƙwararren ɗan wasan ƙwallo ne da iyayensa suka kasance 'yan Najeriya ne amma an haife shi a Ingila Birtaniya wanda ke taka leda a matsayin ɗan wasan tsakiya na hagu ko kuma na baya ɓangaren hagu a wasannin firimiya ga ƙungiyar Arsenal da kuma ƙungiyar kasar Ingila Birtaniya. An haifi Saka a Ealing, birnin Landan, iyayen sa duk 'ysn Najeriya ne kuma ya halarci makarantar firamare ta Edward Betham CofE kafin makarantar sakandaren Greenford. Shi dan asalin Najeriya ne; iyayensa sun yi ƙaura zuwa London daga Najeriya a matsayin baƙi. A cikin wata hira, Saka ya bayyana mahimmancin mahaifinsa a fagen wasan kwallon kafa, "Ya kasance mai karfin gwiwa a gare ni”. Ya fara wasansa da makarantar Hale End ta Arsenal yana dan shekara bakwai. Bayan ya cika shekaru 17, Saka ya saka hanu a kwangila da Arsenal inda ya koma sashen ƙungiyar na 'yan ƙasa da shekaru 23.